kardosdrur/scandi-wiki huggingface dataset:
Morgan med Øksearmen

Kaptajn Morgan med Øksearmen er en fiktiv person i mangaen og animeen One Piece.
Morgan har fået sit navn, fordi han har en økse i stedet for sin højre arm. Morgan var nok den første større fjende Ruffy skulle op imod. Han er Helmeppos far og marinekaptajn.

Personlighed og optræden
Morgan, en meget imponerende figur, besidder stor fysisk styrke, og har en skarp øksearm med uhyggelig kraft, nok til at skære et stålhegn op langs midten med et sving, og til at kommandere frygten ved hans underordnede. Men hans succes i marinen opfostrede en meget arrogant attitude hos ham, og det ledte til hans nederlag til Ruffy.

Tidligt i One Piece
Helmeppo blev tegnet før sin far og de tidlige udkast til Morgan lignede Helmeppo. På et udkast er han så godt som identisk til Helmeppo, bare med en skørere frisure. Han fik sit nuværende udseende, efter at en af Eiichiro Odas assistenter havde fortalt Oda, at han så lam ud.
Morgan skulle oprindeligt hedde Kaptajn Chop.

Historie

Den enlige soldat
Morgan var soldaten, der overlevede et angreb af Kaptajn Black på et marineskib, hvilket smadrede hans kæbe. Så blev han hypnotiseret af Django til at tro, at han havde fanget Kaptajn Black, hvilket regeringen hoppede på, og det førte ham højere op i rangen.

Kaptajn Morgan
Tidligt i historien var Morgan marinekaptajn og herskede på den lille marinebaseø Shell Town. Desværre herskede han byen ved at lade indbyggerne frygte ham, på grund af hans rang, høje skatter, og det faktum, at han henrettede sine egne mænd, hvis de ikke straks adlød hans ordrer. Hans forkælede lille søn Helmeppo var lige så slem til at bruge sin fars rang til at få, hvad han ønskede, fra øens indbyggere, og truede med at melde dem til sin far. Men dette ændrede sig, da Ruffy kom for at hjælpe Corby med at opfylde hans, og rekruttere Lorenor Zorro. Efter Ruffy ved et uheld smadrer en nybygget statue af Morgan, kommer han straks på Morgans dødsliste, og bliver konfronteret nede i marinens gårdsplads. Morgan bliver nemt besejret af Ruffy uden overhovedet at ramme stråhatten. Pludselig tager Helmeppo Corby som gidsel, men Helmeppo bliver ordnet af Ruffy, mens Zorro giver Morgan det sidste slag.

Morgans flugt
Morgan blev sidst set i en minisaga på kapiteltitelsiderne, hvor han skal til at henrettes. Her lykkedes det Morgan at flygte ved at bruge hans søn som gidsel. Helmeppo flygter og vender tilbage til marinen, mens Morgan flyder rundt i en båd på havet. Han blev sidst set i båden i Djangos kapiteltitelsaga. Der vides intet om, hvor han er nu.

Andet
Metallet, der sidder ved Morgans mund, har ordet Möwe skrevet på sig. Det betyder måge på tysk.
Oda har sagt, at navnet Morgan har forlæg fra virkeligheden. Sandsynligvis fra piraten Henry Morgan, som også startede ud ganske svag.

Figurer fra One Piece
VM i håndbold 1982 (mænd)

Verdensmesterskabet i håndbold for mænd 1982 var det tiende (indendørs) VM i håndbold for mænd. Slutrunden blev afholdt i Vesttyskland i perioden 23. februar – 7. marts 1982.

De 16 deltagende nationer spillede først en indledende runde i fire grupper med fire hold, hvorfra de tre bedste i hver gruppe gik videre til hovedrunden, der bestod af to nye grupper med seks hold. Hovedrundens to gruppevindere gik direkte videre til VM-finalen, mens de to toere gik videre til bronzekampen. De to gruppetreere spillede om 5.pladsen, firerne spillede om 7.pladsen, femmerne om 9.pladsen og sekserne om 11.pladsen. Holdene, der sluttede sidst i de indledende grupper, spillede en placeringsrunde om placeringerne 13-16.

Sovjetunionen blev verdensmester for første gang ved at slå Jugoslavien 30-27 i finalen efter forlænget spilletid. Det var også Jugoslaviens bedste resultat i VM-historien. Bronzen gik til Polen, der vandt sin først VM-medalje nogensinde ved at besejre Danmark 23-22 i bronzekampen. Danmark sluttede dermed på 4.-pladsen for andet VM i træk (og femte gang i alt).

Rangering

Slutrunde

Indledende runde

Placeringsrunde 

Holdene, der endte på fjerdepladserne i de indledende grupper, spillede om placeringerne 13-16 i placeringsrunden.

Hovedrunde 

Hovedrunden bestod af de tolv hold, der var endt som nr. 1, 2 eller 3 i de indledende grupper, og holdene var inddelt i to grupper med seks hold – holdene fra de indlende grupper A og C blev samlet i gruppe 1, mens holdene fra gruppe B og D samledes i gruppe 2. Resultaterne af kampe mellem hold fra samme gruppe i den indledende runde blev overført til hovedrunden. Vinderne af de to grupper gik direkte i VM-finalen, toerne spillede bronzekamp, treerne spillede om 5.pladsen, mens firerne mødtes i en kamp om 7.pladsen, femmerne spillede om 9.pladsen og endelig mødtes sekserne i kampen om 11.pladsen

Finalekampe

Kilder / eksterne henvisninger 
International Handball Federation
IHF – Officielle resultater

1982 (mænd)
Håndbold i 1982
Kirke Sonnerup

Kirke Sonnerup er en lille by på Midtsjælland med  i Kirke Sonnerup Sogn mellem Roskilde og Holbæk ved afkørsel 16 (Kirke Sonnerup). Byen ligger i Lejre Kommune og Region Sjælland.

Byen 
Kirke Sonnerup består af en nyere og en ældre del. Byen er klassificeret som landzone, og der må derfor ikke opføres industribygninger. Al beboelse må maksimalt være to etager.

I byen ligger et vandværk, som Ordrup er koblet til, en børnehave og den har et fodboldhold. Foruden findes et galleri, en kirke og en rideklub.

I 2012 lukkede folkeskolen og fritidshjemmet i Kirke Sonnerup. I de efterladte bygninger kom der en specialskole for børn med ADHD - opmærksomheds- og koncentrationsproblemer

I 2013 vandt byen P3's konkurrence 'Byg Amok' og fik dermed bygget en skaterpark som det nye samlingspunkt i byen.

Den nye bydel 
I begyndelsen af 1970'ene blev nogle af Møllegårdens marker udstykket. På de grunde ligger nu omkring 300 husstande. Vejene i den nye bydel hedder Bygmarken, Havrevænget, Rugvangen, Hvedetoften og Møllegårdsvej, som forbinder de fire "kornmarker" med hinanden og Ordrupvej. Under et, kaldes udstykningen for Mølleparken.
 
Bygmarken er udformet som en hovedvej med hesteskoformede sideveje, mens Havrevænget har blinde sideveje. Den mindste er Hvedetoften.

Efter de nye udstykninger i Kirke Sonnerup og nabobyerne Englerup og Ordrup var der i 1976 nok skolebørn til at oprette en skole i byen. Før måtte byens børn tage til Bramsnæsvigskolen i Ejby, efter den gamle skole var lukket. Efter en årrække kom 4., 5. og 6. klassetrin samt en gymnastiksal på den lokale skole. I 2002/2003 blev der tilbygget et aktivitetshus.

Den gamle bydel 

Bugtende veje karakteriserer den gamle bydel, hvor der både ligger huse og gårde samt Sonnerup Kirke, grundlagt af Hvide-slægten i begyndelsen af 1100-tallet, bygget af frådsten og også det senere tårn af munkesten.

I denne del lå byens købmand, galleri og rideskole samt den gamle skole fra 1919. Bag kirken ligger byens eneste lejlighedskompleks i den gamle gård Vestervang. Staldene er hjemsted for Rideklubben Vestervang.

Trusholm Gods har været brugt til DRs Mens vi venter (juleshow). Trusholm er ejet af Ryegaard gods.

Eksterne henvisninger 
 Møllegårdens grundejerforenings hjemmeside
 Kirke Sonnerups hjemmeside
 Rideklubben Vestervang hjemmeside

Kilder 

Byer i Lejre Kommune
Selje

Selje ved Stadhavet er en tidligere kommune helt nordvest i Vestland fylke i Norge. Den grænser i øst til Vanylven og i syd til Vågsøy. Over Vanylvsgapet i nord ligger Sande. Længst mod vest i kommunen ligger bygdecenteret Flatraket.

1. januar 2020 blev  Selje  og Eid kommuner lagt sammen til Stad kommune.

Det moderne kommunevåben fra 1991 viser Sankt Sunniva, som ifølge en legende døde som martyr på øen Selja, og er skytshelgen for det meste af Vestlandet. På Selja ligger ruinerne af benediktinerklosteret Selje Kloster.

I Selje ligger Fastlands-Norge nærmest Island (972 km).

Eksterne henvisninger 

Selje på snl.no

Tidligere kommuner i Norge
Kommuner i det tidligere Sogn og Fjordane fylke
Stad
Kola-slægten

Kola-slægten (Cola), som står tæt på den sydamerikanske slægt Kakao-slægten (Theobroma), er udbredt i det tropiske Afrika med ca. 125 arter. Arterne er stedsegrønne træer med blanke, ovale blade. Her omtales kun de arter, som har økonomisk betydning i Danmark.

 Abatakola (Cola acuminata)
 Ægte kola (Cola nitida)

 
Planteslægter
Dariush Eghbali

Dariush Eghbali (født den 4. februar 1951) er en populær iransk sanger. Dariush Eghbali blev født i Tehran and brugte de tidlige år af sit liv i Karaj og Kermanshah. Hans talent blev opdaget i den tidlige alder af ni år under en optræden på sin daværende skole. Hassan Khayatbashi introducerede ham til offentligheden som 20 årige gennem iransk tv. Han blev umiddelbart populære med det legendariske sang "Be Man Nagu Dustet Daram" (Sig ikke du elsker mig) samt sin unikke stil der åbnede for et helt nyt æra i iransk musik.

Eksterne henvisninger 
 Official side 

Sangere fra Iran
Personer fra Teheran
Stryn

Stryn er en kommune i den nordlige del af Vestland fylke i Norge. Den ligger inderst i Nordfjord og grænser i nord til Hornindal og Stranda, i øst til Skjåk, i sydøst til Luster, i sydvest til Jølster og i vest til Gloppen og Eid. I middelalderen blev Stryn skrevet Strjon el. Strion, som formentlig betyder den strømmende. Dette er en reference til Stryneelven.

Kommunevåbenet 
Stryns kommunevåben er fra 1987. Motivet er en gul lindekvist med fire blade på grøn bund. De fire lindeblade symboliserer bygdelagene omkring fjorden, og at linden er en træsort i Europas nordligste fredede ædelløvskov, som ligger i Flostranda i Stryn. Våbenet er tegnet af Heidi Heggdal.

Byer i Stryn kommune 
 Stryn
 Loen
 Olden
 Innvik
 Utvik
 Rand
 Blakset
 Hjelle

Referencer

Eksterne henvisninger 

 Kultur i Stryn på kortfra Kulturnett.no 

 
Kommuner i Vestland
Kommuner i det tidligere Sogn og Fjordane fylke
Del og hersk-metoden

Del og hersk (divide et impera) er et udtryk kendt fra den romerske administration. Romerne brugte princippet til at kontrollere deres erobrede provinser ved at spille på interne konflikter, således at de slap for at bruge unødvendige ressourcer på at holde revolutionære personer nede. De tillod lokale skikke på den betingelse, at de lokale underlagde sig romersk kontrol.

Magt (social og politisk)
Romerriget
M16A4

M16A4 er standard riflen for amerikanske soldater og marinesoldater. Riflen er afløseren for M16A2 riflen. M16A4 har ikke sin forgængers indbyggede sigtemidler, men derimod et Picatinny Rail system, hvorpå der kan sættes forskellige sigtemidler, så som kikkertsigter eller rødpunktsigter.
Marinekorpsets rifler har normalt et M5 RAS frontgreb, der også giver mulighed for at sætte ekstra tilbehør, så som lasersigter eller lygter på riflen.
M16A4 er ligesom M16A2 ikke i stand til at skyde fuldautomatisk, men derimod med treskudsbyger og enkeltskud.

Se også 

M16
M16A1
M16A2
M16A3
M4
XM177

Automatrifler
Våben fra USA
ServiceIndustrien

ServiceIndustrien (SI) er et branchefællesskab under Dansk Industri. SI arbejder for at fremme serviceindustrielle virksomheders markedsmæssige position i og ud af Danmark. Ved en årlig generalforsamling vælges SI's bestyrelse blandt SI's medlemmer. For tiden er adm. direktør Claus Madsen, ABB A/S formand for betyrelsen.

SI blev stiftet 1. oktober 2005 under ledelse af direktør Frank Bill. Sekretariatet består desuden af chefkonsulent Jette Nøhr.

Brancheforeninger i Danmark
Giftfrø

{{taxobox2
| navn = Giftfrøer
| farve = pink
| billede = Dendrobates pumilio.jpg
| billedbredde = 250px
| billedtekst = Oophaga pumilio| rige = Animalia (Dyr
| række = Chordata (Chordater)
| klasse = Amphibia (Padder)
| orden = Anura(Frøer og tudser)
| familie = Dendrobatidae
| familie_autoritet = Cope, 1865
| udbredelseskort = Dendrobatidae range.PNG
}}
Giftfrø og farvefrø er fællesbetegnelser for springpadder i familien Dendrobatidae. Deres naturlige levesteder er Mellemamerika og Sydamerika. Den grønne og sorte giftfrø Dendrobates auratus er blevet indført til nogle af øerne i Hawaii.

 Baggrund 
Frøerne er små, dagaktive og ofte med kraftige farver. Mange af arterne har forskellige former for gift i huden. Der er indianere i Sydamerika, der bruger giften fra frøen til at fremstille pilegift. Den art med den kraftigste gift er den gule giftfrø Phyllobates terribilis''.

Giften i frøen menes at skyldes dens føde: myrer, mider og biller. Gift fra de leddyr den spiser bliver gemt i kirtler i huden. Frøer der fanges i naturen og derefter holdes i fangenskab og fodres med bananfluer og fårekyllinger mister gradvist deres gift.

De bruger den kraftige farve til at afskrække dens fjender, på den måde fortæller den "Jeg er farlig! Spis mig ikke!"

 

Springpadder
Giftige dyr
Spartacus (film)

Spartacus er en amerikansk film fra 1960, instrueret af Stanley Kubrick og baseret på Howard Fasts roman af samme navn, inspireret af den historiske Spartacus og hans slaveoprør mod romerne under den Tredje Slavekrig . 

Spartacus bliver i filmen spillet af Kirk Douglas og er en af hans mest berømte roller. I andre af filmens store roller medvirker Laurence Olivier og Peter Ustinov.

Handling 

Filmen handler om den berømte Spartacus (Kirk Douglas), som er slave – gladiator – og ledte et stort slaveoprør mod romerne. Slavernes ville flygte fra Italien og vende tilbage til deres hjemegn eller bare væk fra slavetilværelsen og opnå frihed.

I am Spartacus! 
Filmens mest kendte scene: slaverne er blevet fanget, og romerne beder dem udpege Spartacus, mod at romerne skåner deres liv. I stedet rejser hver enkelt slave sig op, og erklærer at være Spartacus med udråbet "I am Spartacus". De vil dele skæbne med Spartacus.

Scenen er ofte blevet parodieret. Mest kendt i Monty Python's Life of Brian. Brian er i en gruppe, som skal korsfæstes, og da en vagt kommer for at løslade Brian og spørger, hvem han er, råber alle fangerne "I am Brian".

Eksterne henvisninger 

 

Amerikanske film fra 1960
Golden Globe for bedste film - drama
Film instrueret af Stanley Kubrick
DSB Mindelund

DSB Mindelund, beliggende i Fredericia på Fredericia Vold, Holstens bastion, er en park med mindesmærker over DSB-personale, som er omkommet i etatens tjeneste samt personale som er dræbt under den tyske besættelse, 1940 – 1945.

Lunden blev indviet den 29. oktober 1939, på et område stillet til rådighed af Fredericia Kommune.

Ekstene henvisninger 

DSBs mindelund
Mindesten for DSB-folk omkomnet under deres arbejde 
Mindesten for DSB-folk dræbt under besættelsen 

Mindelund
Bygninger, konstruktioner og anlæg i Fredericia
Terrorregimet

Terrorregimet eller "rædselsherredømmet" under den franske revolution varede fra september 1793 til juli 1794. Andre mener, det allerede begyndte i 1792 med Septembermassakrerne eller endda så tidligt som juli 1789 med de første drab under revolutionen.

Den politiske terror 
I juni 1793 blev en ny demokratisk fransk grundlov vedtaget; men inden den trådte i kraft, indførtes en revolutionær undtagelsestilstand. Den voldsomme brutalitet, den udartede til, skyldtes delvis, at Frankrig var kommet i krig med dronningens hjemland Østrig og med Preussen, Storbritannien, Spanien, Portugal og Nederland. Ikke mindre alvorligt udbrød der borgerkrig i de sydlige og de vestlige dele af landet. Dertil var modsætningerne store mellem de forskellige revolutionære fraktioner, og lederne Georges Danton og Maximilien Robespierre blev begge henrettet i det terrorregime, de selv havde igangsat. I 1793/94 blev henved 17.000 mennesker dømt til døden og henrettet som "kontrarevolutionære". Medregnet de summariske henrettelser af oprørere, som blev pågrebet med våben i hånd, kommer antallet af henrettede op mod 40.000.

Den politiske terror havde til formål at sikre politisk enhed blandt befolkningen, så revolutionen, regeringen og dens velfærdsudvalg ikke mødte modstand i opbygningen af Frankrig som republik. Udrensningerne begyndte med det aristokrati, der havde mistet al magt ved monarkiets fald.

Men det medførte også store udrensninger i parlamentet på begge politiske fløje. I første omgang fik Robespierre enorm magt, baseret på de radikale revolutionære partier jakobinerne og La Montagne. Siden blev både de og Robespierre ramt af udrensningerne.

I 1794 blev Johann Friedrich Diedrichsen halshugget som den eneste danske statsborger, der blev offer for terrorregimet.

Den økonomiske terror 
Den økonomiske terror skulle standse inflationen i Frankrig. Det skete gennem forskellige love, der lagde loft over priser på livsnødvendige varer som brød. Dette prisloft, maximum général, på de vigtigste fødevarer, gjorde det muligt for statlige opkøbere at skaffe billigt korn til hæren; men der opstod hurtigt en sortbørs, som velfærdsudvalget bekæmpede med dødsstraf. Maksimalpriserne førte til nominelt lavere fødevarepriser, hvad der gjorde sansculotterne - "de bukseløse" - i Paris til terrorregimets vigtigste støttepiller.

Den religiøse terror 
Den religiøse terror var først rettet mod katolicismen, dernæst mod alle kristne samfund og blev primært gennemført af Joseph Fouché, der udførte brutale aktioner mod kirken. De skabte stor usikkerhed, og derfor misbilligede Robespierre Fouchés aktioner for at afkristne samfundet. Gejstlige blev deporteret og henrettet, og kirker holdt lukket. I stedet fremmede man en "fornuftens kult", ophøjet til en art civilsamfundsreligion i form af "kulten for Det højeste væsen". Gudstjenester og private religiøse møder blev forbudt; religiøs opdragelse ligeså. Saint- blev fjernet fra gadenavne.

Noter

Se også 
 Tidslinje for den franske revolution

Den Franske Revolution
Terrorhandlinger i Frankrig
Vestmannabjørgini

Vestmannabjørgini er et ca. 6 km langt bjergområde med fuglefjelde ca. 7 sømil nord for bygden Vestmanna på øen Streymoy, Færøerne. Før i tiden drev man fuglefangst ved de lodrette fjelde, som rejser sig lodret flere hundrede meter op af havet. Langs med den høje bjergmur står der en række fritstående klipper, hvoraf den højeste er 155 meter.

Fra klippen Heygadrangur hang der før i tiden en kæde, som fuglefangerne brugte til at hejse sig op på klippen med. Her har man fanget i tusindvis af lunder i de gode år. Om foråret hejser man også i nutiden fårene ned på fjeldsidehylderne, hvor de græsser på det fuglegødede græs. Først om efteråret når de skal slagtes, hejses de op igen.

Sightseeingsbådene sejler fra Vestmanna om sommeren ud til Vestmannabjørgini. Efter bugten Seyðskorargjógv sejler bådene med nedsat hastighed ind mellem de fritstående klipper, ind i grotterne, formet af brændingen igennem tusinder af år, og tæt ind til de op til 600 m høje lodrette klippesider, hvor de mange søfugle yngler. Fra juni til august kan bl.a. følgende fuglearter observeres: lomvie, lunde, mallemuk, skarv, måge, ride og alk. Se også Færøernes fugle

I sommerperioden, hvis vejret tillader det, sejler to firmaer fra Vestmanna med turbåde, 2 timers sightseeingsture ud til Vestmannabjørgini.

Eksterne henvisninger 

 Sightseeingture: Skúvadal  
 Sightseeingture: Lamhauge

Bjerge i Færøerne
Vokal

Vokal (lat. vocalis, fra vox "ord", "stemme" eller "lyd") kan henvise til flere artikler:

 Vokal (musik) – en betegnelse for sangstemmen i et stykke musik.
 Vokal (sprog) – et bogstav/sproglyd, der udtales uden hjælp fra andre bogstaver/lyde.
 Vokal (tøjfirma) – et tøjfirma skabt af den amerikanske rapper Nelly

no:Vokal
Overholt Plantage

Overholt Plantage ligger ved landevejen Hammel-Silkeborg mellem Skannerup og Voel. Overholt omfatter et areal på 76 ha, hvoraf langt den overvejende del ligger nord for landevejen. Beplantningen består mest af nåletræ, men der er også mindre områder med løvtræ.
Overholt Plantage blev startet i 1908 på initiativ af en række driftige lokale bønder. De stiftede samme år Interessentskabet Overholt Plantage, der med 14 anpartshavere opkøbte de dengang lyngklædte jorder og påbegyndte beplantningen. Skoven ejes fortsat af interessentskabet. De fleste af de 14 anparter er gået i arv til efterkommere af dem der grundlagde skoven.

Skoven er altid blevet drevet efter forstmæssige principper – først ved ejernes egen eller lokal arbejdskraft. I de seneste årtier har Hedeselskabet stået for driften. 
Skovdrift kaster ikke meget af sig. Selvom der næsten hvert år skoves tømmer eller klippes pyntegrønt, skal skovens reelle udbytte i høj grad hentes i form af herlighedsværdier og de rekreative oplevelser en tur i skoven giver.

I de senere år er der af samme grund lagt vægt på disse forhold ved valg beplantning, opsætning af bænke, anlæg af stier m.v.

Eksterne henvisninger 
 Overholt Plantage

Privatskove i Danmark
Silkeborg Kommunes geografi
Larry Graham

Larry Graham, Jr. (født 14. august 1946 i Beaumont, Texas) er en amerikansk bassist og sanger.
 
Graham spillede med Sly and the Family Stone fra 1967-73 og fra 1974 til 81 i sit eget band Graham Central Station (GSC).

På grund af et massivt forbrug af stoffer i Sly and the Family Stone, ikke mindst af Sly Stone selv, hvilket bl.a. medførte at flere koncerter måtte aflyses, forlod Graham gruppen under indspilningen af albummet Fresh.

Larry Graham var oprindeligt trommeslager. Han overførte den percussive stil fra trommerne til bassen, da han prøvede at imitere trommerne ved at slå med tommelfingeren på de dybe strenge (E og A) for at give en stortrommeeffekt og hive ud i de lyse strenge (D og G) for en lilletrommeeffekt. En stil man i dag kalder slapbas, og som er udbredt i funkgenren.

Larry Grahams basspil er kendt for at havde dannet skole for mange af datidens yngre bassister som Les Claypol, Victor Wooten, Stanley Clarke, Marcus Miller, Louis Johnson, Mark King, Will Lee og Flea (Michael Balzary).

I 60erne spillede Graham på en Vox-bas, med indbygget distortion, effekten kan høres på ”Dance to the music” med Sly and the family Stone. I 70'erne spillet han på en Fender Jazz-bas, dog med undtagelse på albummet My Radio Sure Sounds Good to Me med GSC, hvor han spillede på en Alembic serie one bas i fire numre. I begyndelsen af 80'erne benyttede han en G&L bas, og fra midt 80'erne til i dag spiller han på en hvid Moon-bas fra det japanske firma af samme navn.

Graham var en af pionererne i at bruge effekter på bassen, ikke mindst fuzz-effekten distortion, som blev flittigt brugt i hans bassoloer. Grahams effektpedaler bestod af en Juggernaut fuzz. ”The big foot” Musitronic octaver divider, og Roland jet phaser.

Larry Graham har turneret med en ny version af Graham Central Station under navnet GCS 2000, bl.a. på Park Cafe i København i 1998, og han turnerede i 1997-2000 med Prince.

Larry Graham og GCS spillede i Amager Bio i april 2010, koncerten fik seks stjerner i Gaffa 

Larry Graham er sammen med Prince medlem af Jehovas vidner.

Diskografi

Solo 
 One in a Million You (1980)
 Just Be My Lady (1982)

1982: Sooner or Later

1983: Victory

1985: Fired Up

 Med Graham Central Station 
 Graham Central Station (1974)
 
1974 Release Yourself

1975 Ain't No 'Bout-A-Doubt It

1976 Mirror
 
1977 Now Do U Wanta Dance
 
1978 My Radio Sure Sounds Good to Me
 
1979 Star Walk

1998 Graham Central Station 2000

The Best of Larry Graham and Graham Central Station, Vol. 1 1996, Warner Bros.
 
The Jam: The Larry Graham & Graham Central Station Anthology 2001, Rhino

Greatest Hits 2003, Rhino Flashback

 Med Sly and The Family Stone 
 A Whole New Thing'' (1967)

1968: Dance to the Music

1968: Life
 
1969: Stand!

1970: Greatest Hits

1971: There's a Riot Goin' On

1973: Fresh

Kilder og henvisninger 
 

Sangere fra USA
Abigail og Brittany Hensel

Abigail "Abby" Loraine Hensel og Brittany Lee Hensel (født 7. marts 1990 i Minnesota, USA) er siamesiske tvillinger. De har hver sin rygrad og fælles bækken og styrer hver sin side af kroppen. Brittany er til venstre og Abby til højre; de har to mavesække og tre lunger. De havde en tredje, underudviklet arm, som blev fjernet, da de var små.

Personer fra USA
Siamesiske tvillinger